CELEX: 32021D0113
Language: et
Date: 2021-01-25 00:00:00
Title: Nõukogu otsus (EL) 2021/113, 25. jaanuar 2021, Euroopa Liidu ja Cooki saarte valitsuse vahelise kirjavahetuse vormis kokkuleppe (milles käsitletakse Euroopa Liidu ja Cooki saarte valitsuse vahelise säästva kalapüügi partnerluslepingu rakendamise protokolli kehtivusaja pikendamist) sõlmimise kohta

2.2.2021   
               
               
                  ET
               
               
                  Euroopa Liidu Teataja
               
               
                  L 36/3
               
            
         NÕUKOGU OTSUS (EL) 2021/113,
         25. jaanuar 2021,
         Euroopa Liidu ja Cooki saarte valitsuse vahelise kirjavahetuse vormis kokkuleppe (milles käsitletakse Euroopa Liidu ja Cooki saarte valitsuse vahelise säästva kalapüügi partnerluslepingu rakendamise protokolli kehtivusaja pikendamist) sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõike 6 teise lõigu punkti a alapunktiga v,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Kooskõlas nõukogu otsusega (EL) 2020/1545 (2) kirjutati 13. novembril 2020 alla kirjavahetuse vormis kokkuleppele, milles käsitletakse Euroopa Liidu ja Cooki saarte valitsuse vahelise säästva kalapüügi partnerluslepingu rakendamise protokolli (mis aegub 13. oktoobril 2020) kehtivusaja pikendamist (edaspidi „kirjavahetuse vormis kokkulepe“), tingimusel et see sõlmitakse hilisemal kuupäeval.
                  
               
                     (2)
                  
                  
                     Kirjavahetuse vormis kokkuleppe eesmärk on võimaldada liidul ja Cooki saarte valitsusel jätkata koostööd, et arendada säästvat kalanduspoliitikat ja kalavarude vastutustundlikku kasutust Cooki saarte vetes ning anda liidu laevadele võimalus neis vetes kala püüda.
                  
               
                     (3)
                  
                  
                     Kirjavahetuse vormis kokkulepe tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Cooki saarte valitsuse vaheline kirjavahetuse vormis kokkulepe, milles käsitletakse Euroopa Liidu ja Cooki saarte valitsuse vahelise säästva kalapüügi partnerluslepingu rakendamise protokolli kehtivusaja pikendamist, kiidetakse liidu nimel heaks (3).
         
         
            Artikkel 2
            Nõukogu eesistuja esitab liidu nimel kirjavahetuse vormis kokkuleppe artikliga 6 sätestatud teate (4).
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 25. jaanuar 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  14. detsembri 2020. aasta nõusolek (Euroopa Liidu Teatajas seni avaldamata).
         
            (2)  Nõukogu 19. oktoobri 2020. aasta otsus (EL) 2020/1545 Euroopa Liidu ja Cooki saarte valitsuse vahelise kirjavahetuse vormis kokkuleppe (milles käsitletakse Euroopa Liidu ja Cooki saarte valitsuse vahelise säästva kalapüügi partnerluslepingu rakendamise protokolli kehtivusaja pikendamist) liidu nimel allkirjastamise ja selle ajutise kohaldamise kohta (ELT L 356, 26.10.2020, lk 7).
         
            (3)  Kirjavahetuse vormis kokkuleppe tekst avaldatakse 26. oktoobri 2020. aasta ELTs L 356.
         
            (4)  Nõukogu peasekretariaat avaldab kirjavahetuse vormis kokkulepe ajutise kohaldamise kuupäeva Euroopa Liidu Teatajas.